SORKON ทุ่ม 4.9 ลบ.ซื้อหุ้นเพิ่มในบ.ย่อย ส่งผลถือเพิ่มเป็น 99.99%
SORKON ทุ่ม 4.9 ลบ.ซื้อหุ้นเพิ่มในบ.ย่อย ส่งผลถือเพิ่มเป็น 99.99%
28 ธ.ค. 2558

บริษัท ขอนแก่นฟู้ดส์ จำกัด (มหาชน) หรือ SORKON เปิดเผยว่า ที่ประชุมคณะกรรมการบริษัทมีมติให้ซื้อหุ้นเพิ่มใน บริษัท ทรีดีฟู้ดแอนด์เบฟเวอเรจ จำกัด ซึ่งเป็นบริษัทย่อย จำนวน 49,000 หุ้น ในราคาพาร์หุ้นละ 100 บาท รวมเป็นเงิน 4.9 ล้านบาท จากผู้ถือหุ้น 2 ราย ส่งผลให้บริษัทถือหุ้นในบริษัทย่อยเพิ่มเป็น 99.996%
สำหรับการเข้าซื้อหุ้นจากผู้ถือหุ้นทั้งสองรายดังกล่าว เนื่องจากมีความเห็นทางธุรกิจที่แตกต่างกัน และเกิดความไม่คล่องตัวในการบริหารงาน ซึ่งมีแนวโน้มว่าจะทำให้ธุรกิจเกิดความเสียหายต่อเงินลงทุนที่บริษัทได้ลงทุนไปแล้ว
ขณะที่การซื้อหุ้นในราคาพาร์ทั้งที่มูลค่าของหุ้นต่ำกว่าพาร์นั้น เนื่องจากบริษัทคาดว่าธุรกิจของบริษัทย่อยดังกล่าวจะเติบโตในอนาคต ประกอบกับมีสถานที่ตั้งอยู่ในพื้นที่ห้างสรรพสินค้าชั้นนำ อันเป็นแหล่งธุรกิจที่มีชื่อเสียง ซึ่งการซื้อหุ้นเพิ่มดังกล่าวใช้เงินจากกระแสเงินสดของบริษัททั้งสิ้น